FELHÍVÁS
Vizuális művészetek szekció

2026. május 13–15. között kerül megszervezésre a Kolozsvári Kar Tudományos Diákköri Konferenciája keretében a Vizuális mávészetek szekció, amelyen a következő területek művelőit várjuk: 
a. Sík- és térbeli művészet (fotó, installáció, design, festészet, szobrászat, tervezőgrafika stb.) 
b. Időbeli művészet (animáció, rövidfilm, multimédia, intermédia, videó stb.)
Megfelelő számú jelentkező esetében egy szekción belül akár több tagozat is indítható. Különálló tagozatokat tervezünk indítani, amennyiben minimum három jelentkező van. 
A XVI. Kari TDK-ra való elektronikus jelentkezés határideje 2026. március 20. 23:59 óra, eddig kell regisztrálni az alábbi linken: TDK HONLAP 
A középiskolások EZEN a linken jelentkezhetnek. 
1. Az alkotás vagy előadás címét, az alkotó(k) vagy előadó(k) nevét, azok intézményi címeit, témavezető/felkészítő tanár(ok) nevét és intézményét. 
2. Egy minimum 1000, maximum 2000 leütést tartalmazó leírást a nevezett alkotásról vagy az előadott műről, amelynek feltétlenül tartalmaznia kell a műfaji besorolást, a technikát (amennyiben releváns), a mű adatait (pl. hossz, méret) , az alkotás konceptuális leírását (a megközelítést, a kreatív döntéseket, a kivitelezés alapelveit). Ennek feltöltése a regisztráció után válik lehetővé. 
Az alkotói TDK-ra az alábbi feltételeket teljesítő műalkotásokkal/előadásokkal lehet jelentkezni: 1. Az időbeli művészetek esetén maximum 30 perc hosszúságú alkotással lehet jelentkezni. 
2. Fotós pályamunkák esetében ajánljuk, hogy maximum 10-15 darabból álló sorozatot küldjenek be.  
3. A műalkotások esetében (szobor, festmény stb.) a mű leghosszabb oldala nem haladhatja meg az 1 métert. 
4. A kétdimenziós alkotások esetében kötelező csatolni a műről egy professzionális reprót (fotót), illetve minimum 3 részletképet. 
5. A háromdimenziós alkotások esetében kötelező csatolni a műről minimum 3 különböző szögből készített fotót. 
6. A bemutatók, vetítések maximális ideje 30 perc lehet. 
Az alkotások esetében 2026. április 17., 23:59 óráig kell beküldeni a művet, amelyet a portfólió, illetve a mű koncepciójának rövid leírása kísér. 
A XVI. Kari Tudományos Diákköri Konferencián a részvétel minden romániai egyetemen tanulmányokat folytató hallgató, továbbá minden romániai középiskolás számára nyitott és ingyenes. Jelentkezni egyénileg vagy csoportosan lehet.
